**OBAVIJEST RODITELJIMA**

**O FINANCIRANJU/SUFINANCIRANJU MLIJEČNOG OBROKA**

**Zaklada „Hrvatska za djecu“ u „Projektu prehrane djece“ osigurava besplatnu prehranu djece ako su ispunjeni traženi uvjeti i roditelji dostave potrebnu dokumentaciju u Školu do 19.09.2016. godine:**

**Pravo može ostvariti obitelj čiji prosječni mjesečni prihod, ostvaren u razdoblju od 1.1.2016. do 31.8.2016. godine, ne prelazi iznos od 60,1323% proračunske osnovice propisane Zakonom o izvršavanju državnog proračuna RH za 2016. godinu što iznosi 2.000,00 kn po članu obitelji.**

Prihod zajedničkog kućanstva podrazumijeva i obuhvaća sljedeće:

* Prosječna mjesečna neto plaća, odnosno naknada s osnove zaposlenja, ostvarena u navedenom vremenskom razdoblju od strane svakog pojedinog člana zajedničkog kućanstva
* Mirovina, naknada mirovine ili novčana naknada u prosječnom mjesečnom iznosu, ostvarena u navedenom vremenskom razdoblju od strane svakog pojedinog člana zajedničkog kućanstva
* Dohodak od samostalne djelatnosti, dohodak od imovine i imovinskih prava, dohodak od kapitala, dohodak od osiguranja, drugi dohodak utvrđen za poreznu osnovicu poreza na dohodak, sve ostvareno u navedenom vremenskom razdoblju
* Naknada plaće za vrijeme bolovanja te rodiljna i roditeljska novčana potpora, ostvarena u navedenom vremenskom razdoblju.

Dokazna dokumentacija koju roditelji moraju dostaviti školi je sljedeća:

1. Tiskana ili elektronička preslika Djetetovog Rodnog lista (ne može biti starija od šest mjeseci) kad dijete živi s roditeljima, tj. Preslika Rješenja o skrbništvu kad dijete živi kod zakonskog skrbnika, tj. preslika Rješenja o posvojiteljstvu, tj. Preslika Odluke nadležnog CZZS ili Odluke nadležnog suda u izvanparničnom postupku kad dijete živi kod udomitelja, a pri čemu elektronička preslika podrazumijeva ispis iz sustava e-građana
2. Tiskana ili elektronička preslika Domovnice (može biti starija od šest mjeseci) za Dijete i/ili jednog od roditelja (odnosno jednog od zakonskih skrbnika, posvojitelja ili udomitelja) hrvatskog državljanina, a pri čemu elektronička preslika podrazumijeva ispis iz sustava e-građani
3. Izjava pod punom materijalnom i kaznenom odgovornošću o sastavu zajedničkog kućanstva u kojem živi Dijete, koju potpisuje jedan od roditelja (odnosno jedan od zakonskih skrbnika, posvojitelja ili udomitelja)
4. Potvrda o nezaposlenosti i trajanju nezaposlenosti za one članove zajedničkog kućanstva koji su nezaposleni (izdaje Hrvatski zavod za zapošljavanje)
5. Potvrda o visini mirovine (sa zaštitnim i drugim dodacima na mirovinu), odnosno naknade mirovine ostvarene u razdoblju 01.01.2016.-31.08.2016. za one članove zajedničkog kućanstva koji su umirovljenici, odnosno koji ostvaruju naknadu mirovine (izdaje Hrvatski zavod za mirovinsko osiguranje prema mjestu prebivališta)
6. Izjava pod punom materijalnom i kaznenom odgovornošću o visini ostvarenih neto dohodaka i drugih dohodaka za razdoblje 01.01.2016. – 31.08.2016. za svakog pojedinog člana zajedničkog kućanstva starijeg od 15 godina, zajedno sa svim dostupnim dokazima takvih dohodaka (npr. Platne liste, IP obrasci, potvrde poslodavca, potvrde Hrvatskog zavoda za mirovinsko osiguranje, potvrde Hrvatskog zavoda za zdravstveno osiguranje) (izjavu potpisuju svi članovi zajedničkog kućanstva stariji od petnaest godina)
7. Potvrda o visini isplaćene naknade plaće za bolovanje te rodiljnih i roditeljskih potpora za razdoblje 01.01.2016.-31.08.2016. godine za one članove zajedničkog kućanstva koji su ostvarili prihod po osnovi naknade plaće za bolovanje od HZZO te rodiljnih i roditeljskih potpora (izdaje Hrvatski zavod za zdravstveno osiguranje prema mjestu prebivališta).
8. Izjava pod punom materijalnom i kaznenom odgovornošću kojom se potvrđuje da obitelj u kojoj živi Dijete nije ostvarilo potporu od Zaklade za fizičke osobe u svrhu pokrića troškova školske prehrane za dijete/djecu za školsku godinu 2016./2017., a koju izjavu potpisuje jedan od roditelja (odnosno jedan od zakonskih skrbnika, posvojitelja ili udomitelja).
9. Izjava pod punom materijalnom i kaznenom odgovornošću kojom se potvrđuje da Dijete i/ili jedan od njegovih roditelja (odnosno jedan od zakonskih skrbnika, posvojitelja ili udomitelja) za Dijete, nije prethodno ili istovremeno po nekoj drugoj osnovi iz bilo kojeg drugog izvora ostvarilo pokriće cjelokupnih ili dijela troškova školske prehrane u školskoj godini 2016./2017., a koju izjavu potpisuje jedan od roditelja (odnosno jedan od zakonskih srkbnika, posvojitelja ili udomitelja

**Objedinjeni obrazac izjave nalazi se u prilogu ove obavijesti.**

**Ukoliko roditelj želi ostvariti pravo na besplatnu prehranu za više djece mora dostaviti dokumentaciju za svako dijete pojedinačno.**